En la malferma ceremonio bonvenigon donis la rektoro de la Vroclava Universitato, prof. dr. hab Adam Jezierski. Sekvis salutoj de du honoraj patronoj de la simpozio: por Akademio Internacia de la Scienoj (AIS) prof. Reinhard Fössmeier laŭtlegis saluton de Amri Wandel, la prezidanto de AIS, kiu menciis la ĵusan statuson de Vroclavo kiel Eŭropa Urbo de la Kulturo. Por UEA salutis ĝia vic-prezidanto Stefan MacGill, kiu menciis du lastatempajn simpoziojn en la regiono, en Poznano (Pollando) kaj en Timişoara (Rumanio). Li bonvenigis la ĵusan decidon de EU doni al ukrainianoj senvizan aliron al la Unio – kio malfermas la vojon al pli kontentigaj kontaktoj inter la universitato de Luck kaj aliaj en Eŭropo.
#000003